अमिताभ के बाद अब सोनम कपूर ने ट्विटर पर किया कांग्रेस को फॉलो, पार्टी ने कहा, 'शुक्रिया'
बॉलीवुड के महानायक अमिताभ बच्चन के बाद अब बॉलीवुड की एक्ट्रेस सोनम कपूर ने भी देश की सबसे पुरानी पार्टी कांग्रेस को ट्विटर पर फॉलो करना शुरू कर दिया है। और इसके लिए कांग्रेस ने सोनम कपूर का आभार भी जताया है। शुक्रिया अदा करने के साथ ही, पार्टी ने सोनम की अपकमिंग फिल्म के लिए उन्हें बधाई भी दी।
गुरुवार को यानी 15 फरवरी को सोनम कूपर ने ट्विटर पर कांग्रेस पार्टी के आधिकारिक ट्विटर अकाउंट को फॉलो किया। एक्ट्रेस सोनम कपूर द्वारा पार्टी के ट्विटर अकाउंट को फॉलो करने के बाद कांग्रेस पार्टी ने ट्विटर पर पोस्ट किया, 'हमें फॉलो करने के लिए बहुत शुक्रिया सोमन कपूर। आप सुंदर और प्रेरक हैं! इसके साथ ही, पार्टी ने सोनम की अपकमिंग फिल्म 'वीरे दी वेडिंग' को देखने के लिए उत्सुकता जताते हुए लिखा 'अब इंतजार नहीं होता..।'
ट्विटर पर कांग्रेस के फॉलोअर्स में इजाफा हुआ है। जून 2016 में कांग्रेस के जहां 1 मिलियन फॉलोअर्स थे, वहीं फरवरी 2018 में ये बढ़कर 4 मिलियन से अधिक हो गए हैं।
बता दें कि इससे पहले 9 फरवरी को दोपहर में महानायक अमिताभ बच्चन ने ट्विटर पर कांग्रेस पार्टी के आधिकारिक ट्विटर अकाउंट को फॉलो किया था। बिग बी द्वारा पार्टी के ट्विटर अकाउंट को फॉलो करने के बाद कांग्रेस पार्टी ने ट्विटर पर पोस्ट किया, 'हमें फॉलो करने के लिए बहुत शुक्रिया अमिताभ बच्चन जी। आपकी फिल्म '102 नाॉट आउट' के लिए आपको हमारी शुभकामनाएं। हमें सेलिब्रेट करने का एक और कारण मिल गया है। ट्विटर पर अब हमारे 4 मिलियन फॉलोअर्स हैं।'